CWT จับมือ SakunC เปิดตัว “EV Aluminum Bus” คันแรกของโลก  
CWT จับมือ SakunC เปิดตัว “EV Aluminum Bus” คันแรกของโลก  
31 ส.ค. 2563

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ร่วมกับ บริษัท สกุลฎ์ซี อินโนเวชั่น จำกัด (SakunC) ผู้นำด้านนวัตกรรมยานยนต์ของประเทศ เชี่ยวชาญด้านการออกแบบวิจัย, พัฒนารวมถึงผลิตและจัดจำหน่าย รถและเรือตัวถังอลูมิเนียมขึ้นรูป เปิดตัวผลงาน “EV Aluminum Bus” ครั้งแรกของโลก
ทั้งนี้ SakunC (CWT ถือหุ้นอยู่ร้อยละ 50.01) ร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) พัฒนา “EV Aluminum Bus” สัญชาติไทย ตัวถังผลิตจากอลูมิเนียมขึ้นรูปผสมพิเศษ แข็งแรงกว่าเหล็กและอลูมิเนียมทั่วไปถึง 4 เท่า ซึ่งเป็นอลูมิเนียมเกรดเดียวกับที่ใช้สำหรับผลิต Super Car แต่บริษัทนำมาใช้เพื่อผลิตรถบัส EV สำหรับคนไทย ซึ่งจะมีน้ำหนักเบากว่าเหล็กครึ่งนึง ทำให้ใช้งานได้นานถึง 30 ปี วิ่งได้ไกล ไม่ผุกร่อนหรือเป็นสนิม และจะไม่ก่อให้เกิดมลพิษ ลดฝุ่นควัน PM 2.5 มีค่า CO2 เป็นศูนย์ ด้านแบตเตอรี่, มอเตอร์ และระบบการชาร์ทไฟ จะจัดทำไว้ให้เป็นไปตามคุณสมบัติที่ ขสมก. กำหนด
โดย “EV Aluminum Bus” นี้ผลิตขึ้นเพื่อเป็นโมเดลนำร่องและเตรียมส่งมอบให้กับองค์การขนส่งมวลชนกรุงเทพ (ขสมก.) ใช้เป็นต้นแบบของยานพาหนะรุ่นใหม่ที่จะนำมาใช้ปฏิรูประบบขนส่งของทาง ขสมก. ตามแผนฟื้นฟูโดย “EV Aluminum Bus” ผลิตโดยตอบโจทย์ทุกความต้องการของทั้งผู้ให้บริการและผู้ใช้บริการ อันคำนึงถึงปลอดภัยของผู้โดยสารเป็นหลัก ผ่านทุกกระบวนการทดสอบการใช้งานด้วยคะแนนสูงกว่าเกณฑ์กำหนดเพื่อพิสูจน์ว่ารถบัสรุ่นนี้มีความเหมาะสมกับการใช้งานและคุ้มค่าต่อการลงทุน และเนื่องจาก“EV Aluminum Bus” ที่ SakunC ผลิตเป็นโมเดลที่ได้รับความสนใจจากกลุ่มลูกค้าอย่างมาก จึงคาดว่าจะได้รับออเดอร์การผลิตเข้ามาจำนวนมาก ซึ่งจะถือเป็นการช่วยยกระดับมาตรฐานรถโดยสารสาธารณะให้กับระบบขนส่งมวลชนของประเทศได้อีกทางหนึ่ง
ทั้งนี้ในวันที่ 31 สิงหาคม 2563 บริษัทได้รับเกียรติต้อนรับคณะอนุกรรมาธิการยานยนต์ไฟฟ้าและคณะสื่อมวลชน เข้าเยี่ยมชมการเปิดตัว “EV Aluminum Bus” คันแรกของโลก ซึ่งคณะอนุกรรมาธิการยานยนต์ไฟฟ้าเยี่ยมชมและพร้อมผลักดัน ‘สกุลฎ์ซี อินโนเวชั่น’ ให้เป็นแบรนด์ของชาติ ที่รัฐบาลจะสนับสนุนและส่งเสริมด้านการผลิตยานยนต์ที่ทันสมัย เพื่อนำร่องการใช้ยานยนต์ไฟฟ้าในประเทศ ด้วยมุ่งหวังให้ในอนาคตคนไทยจะเลือกถือเป็นแบรนด์แห่งชาติ เป็นทางเลือกหลักเมื่อพิจารณาซื้อยานพาหนะไฟฟ้า ซึ่ง ‘สกุลฎ์ซี อินโนเวชั่น’ มีศักยภาพเกินร้อยด้านการคิดค้นพัฒนาและมีความพร้อมด้านการผลิตเพื่อจัดจำหน่ายภายในประเทศและพร้อมส่งออกสู่สากล
นอกจากนี้ทางคณะฯยังได้ชมเรือซึ่ง SakunC เป็นผู้ออกแบบและผลิตเรือหลากหลายประเภท ทั้งแบบ EV และ Non-EV ให้แก่หน่วยงานราชการและเอกชนชั้นนำในประเทศไทย ที่ล่าสุดบริษัทได้เปิดตัวเรือท่องเที่ยวไฟฟ้า (EV Ferry) ลำแรกของไทย ร่วมกับบริษัท บ้านปู เน็กซ์ จำกัด และบริษัท ภูเก็ต พัชทรีทัวร์ เมื่อต้นเดือนสิงหาคมที่ผ่านมา โดยเรือทุกลำที่บริษัทผลิตนั้นขึ้นรูปเป็นตัวถังอลูมิเนียมทั้งลำด้วยเป็นเทคนิคพิเศษที่บริษัทเชี่ยวชาญ และเป็นรายเดียวในประเทศไทยที่สามารถผลิตได้มาตรฐานสากล  มีความปลอดภัยสูงเพราะเสริมด้วยเทคโนโลยีทันสมัยป้องกันการจม
ด้านบริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT โดยนายวีระพล ไชยธีรัตต์ กรรมการผู้จัดการ ในนามผู้ลงทุนหลักใน บริษัท สกุลฎ์ซี อินโนเวชั่น จำกัด กล่าวว่า “บริษัท CWT ในฐานะผู้ร่วมลงทุนมีความยินดีต่อความสำเร็จในทุกๆผลงานของ SakunC ด้วยทีมงานที่มีศักยภาพและพันธมิตรทางธุรกิจทุกรายที่ร่วมกัน ไม่เคยหยุดคิดค้นพัฒนานวัตกรรมยานยนต์สมัยใหม่ออกมาให้กับประเทศ ซึ่งเรานำเทคโนโลยีมาใช้พัฒนาผลงานจนออกมาสมบูรณ์แบบไม่ว่าจะเป็นรถหรือเรือ”
“SakunC คือตัวอย่างที่ชัดเจนว่าผู้ประกอบการไทยมีศักยภาพและความสามารถเพียงพอที่จะผลิตยานพาหนะทันสมัยแบรนด์ไทยและ Represent ประเทศไทยได้ อย่างที่ประเทศจีนมีแบรนด์ Huawei, เกาหลีมี LG-Samsung, ญี่ปุ่นมี Toyota-Honda และประเทศไทยมี SakunC เราจะเป็นหนึ่งในองค์กรเอกชนที่สร้างแบรนด์ระดับชาติ ทั้งนี้นโยบายผลักดันสนับสนุนจากรัฐบาลจะเป็นตัวเสริมให้การพัฒนานานวัตกรรมของเราเป็นไปได้อย่างเร็ว ‘SakunC’ จะเป็นแบรนด์ชั้นนำด้านยานยนต์ไฟฟ้าได้อย่างมีประสิทธิภาพและมั่นคง